open-index/open-wikipedia-markdown huggingface dataset:
பகுரைன்

right|200px
**பகுரைன்** அல்லது **பஹரைன் **என்பது பாரசீக வளைகுடாவில் உள்ள ஒரு சிறிய மேற்கு ஆசியத் தீவு நாடு ஆகும். இது 33 தீவுகளில் பெரிய தீவாகும். சவூதி அரேபியாவுடன் மேற்குப் பகுதியில் மன்னர் பகுது பாலம் மூலம் இணைக்கப்பட்டுள்ளது. இதன் வடக்கே 200 கி.மீ தொலைவில் ஈரானும், தென் கிழக்கே கத்தாரும் உள்ளது.

பகுரைன் ஒரு முடியாட்சி நாடாகும். இதன் மன்னராக சைகு ஹம்மாத் இப்னு ஈசா அல்-கலீபா இருக்கிறார். பத்தொன்பதாம் நூற்றாண்டில் மிக சிறந்த முத்து ஆபரணங்கள் கிடைக்கும் இடமாக பஹ்ரைன் இருந்தது.இங்கு 200000 தமிழர்கள் பொதுவாக பணி காரணமாக வசிக்கின்றனர். இங்கு சியா பிரிவு முசுலிம்கள் அதிகமாக உள்ளனர் . இது முடியாட்சி நாடாகும். இதன் மன்னர் சுன்னி பிரிவை சேர்ந்தவர்.

பெரிசியன் வளைகுடாவில் எண்ணெய் ஏற்றுமதியின் முலம் வளம் பெற்ற நாடுகளில் பஹ்ரைன் முதலாவது நாடாகும். பஹ்ரைன் தலைநகரம் மனமா ஆகும். தலைநகரில் பணம் தொடர்பான நிறுவனங்கள் பல உள்ளன. மனிதவள மேம்பாடு குறியீட்டில் பஹ்ரைன் உயர்ந்த இடத்தில் உள்ளது. இதை உலக வங்கி அங்கீகரித்துள்ளது.

## மேற்கோள்கள்



பகுப்பு:முன்னாள் பிரித்தானியக் குடியேற்றங்கள்
பகுப்பு:தீவு நாடுகள்
பகுப்பு:இராச்சியங்கள்
பகுப்பு:ஐக்கிய நாடுகள் சபையின் உறுப்பு நாடுகள்
இலங்கை ஒலிபரப்புக் கூட்டுத்தாபனம்

205px|thumb|right|இலங்கை ஒலிபரப்புக் கூட்டுத்தாபன சின்னம்
**இலங்கை ஒலிபரப்புக் கூட்டுத்தாபனம்**, ஜனவரி 5 1967 அன்று  இலங்கை வானொலி கூட்டுத்தாபனமாக மாற்றம் பெற்ற போது உருவாக்கப்பட்டதாகும். இலங்கையின் அப்போதைய பிரதமரான டட்லி சேனாநாயக்க மற்றும் ஒலிபரப்புத்துறை அமைச்சர் ரணசிங்க பிரேமதாசாவும் வைபவரீதியான அங்குரார்ப்பணம் செய்து வைத்தனர். கூட்டுத்தாபனத்தின் முதல் இயக்குநராக நெவில் ஜயவீர நியமிக்கப்பட்டார்.

## வானொலி சேவைகள்
இலங்கை ஒலிபரப்புக் கூட்டுத்தாபனம் உள்நாட்டு ஒலிபரப்புக்காக ஆறு தொடர்ச்சியான பண்பலை (எஃப்.எம்.) சேவைகளை நடத்தி வருகின்றது. அவையாவன:
# சிங்கள சுதேச சேவை
# தமிழ் தேசிய சேவை
# ஆங்கில சேவை
# சிட்டி எஃப்.எம்.
# வெளந்த சேவய (சிங்கள வர்த்தக சேவை)
# தென்றல் (தமிழ் வர்த்தக சேவை) 
#யாழ் சேவை என்பனவாகும்.

இதில் முதல் மூன்று சேவைகளும் பொதுவான சிங்கள, தமிழ், ஆங்கில நேயர்களுக்காக ஒலிபரப்பப்பட்டாலும் நான்காவது சேவை வாலிபர்களுக்கன விசேட சேவையாகும். கடைசி மூன்று  சேவைகளும் தற்கால நிகழ்வுகளுடன் வர்த்தக நோக்கங்களுக்காகவும் ஒலிபரப்பப்படுகின்றது. இவ்வாறு சேவைகளுக்கு மேலதிகமாக விளையாட்டுச் சேவை முக்கிய விளையாட்டு நிகழ்வுகளின் போது மாத்திரம் நாடு முழுவதும் ஒலிபரப்பப்படுகிறது. இவற்றுக்கு மேலதிகமாக, பிரதேச நிகழ்வுகளுக்கு முக்கியத்துவம் கொடுத்து இ.ஒ.கூ. நான்கு பிரதேச ஒலிபரப்புகளையும் நடத்தி வருகின்றது.

வெளிநாட்டு நேயர்களுக்காக இ.ஒ.கூ. அலைவீச்சு மட்டிசைக்கப்பட்ட (ஏ.எம்.) சேவைகளை மத்திய மற்றும் சிற்றலை வரிசைகளில் நடத்தி வருகின்றது. இவை தெற்காசியா, மத்திய கிழக்கு நாடுகள், தென்-மேற்கு ஆசிய பிரதேசங்களுக்கு ஆங்கிலம், சிங்களம், ஹிந்தி போன்ற மொழிகளில் ஒலிபரப்பாகின்றன. தென்னிந்தியாவுக்கு ஒலிபரப்புவதற்கான தனிப்பட்ட சேவைகளும் காணப்படுகின்றது.

### தமிழ் ஒலிபரப்பாளர்கள்

* எஸ். பி. மயில்வாகனம்
* வீ. சுந்தரலிங்கம் (சுந்தா சுந்தரலிங்கம்)
* ராஜகுரு சேனாதிபதி கனகரத்தினம்
* வீ. ஏ. கபூர்
* எஸ். புண்ணியமூர்த்தி
* எஸ். குஞ்சிதபாதம் 
* எஸ். கே. பரராஜசிங்கம்
* சற்சொரூபவதி நாதன்
* கே. எஸ். ராஜா
* பி. எச். அப்துல் ஹமீட்
* விமல் சொக்கநாதன்
* சரா இம்மானுவேல்
* சில்வெஸ்டர் பாலசுப்பிரமணியம்
* ராஜேஸ்வரி சண்முகம்
* பி. விக்னேஸ்வரன்
* ஜோர்ஜ் சந்திரசேகரன்
* எஸ். நடராஜசிவம்
* எஸ். எழில்வேந்தன்
* ஜோக்கிம் பெர்னாண்டோ
* மயில்வாகனம் சர்வானந்தா
* கலிஸ்டா லூக்க‌ஸ்
* புவ‌ன‌லோஜினி ந‌ட‌ராஜ‌சிவ‌ம்
* செல்வ‌ம் பெர்ணான்டோ
* கமலினி செல்வராஜன்
* அருந்த‌தி சிறீர‌ங்க‌நாத‌ன்
* ரேல‌ங்கி செல்வ‌ராஜ‌ன்
* ந‌டேச‌ ச‌ர்மா
* எஸ். ந‌ட‌ராஜ‌ன்
* வீ. என். ம‌திய‌ழ‌க‌ன்
* நாக‌பூஷணி க‌ருப்பையா

## வெளி இணைப்புகள்
* இலங்கை வானொலி நினைவலைகள்

## மேற்கோள்கள்

பகுப்பு:இலங்கையின் வானொலி நிலையங்கள்
பகுப்பு:ஈழத் தமிழ் வானொலிகள்
பகுப்பு:தமிழ் வானொலிகள்
நல்லூர் வீரமாகாளி அம்மன் கோயில்

**நல்லூர் வீரமாகாளி அம்மன் கோயில்** யாழ்ப்பாணக் குடாநாட்டில், யாழ்ப்பாண நகரில் இருந்து பருத்தித்துறை செல்லும் வீதியில், யாழ் நகரிலிருந்து சுமார் 2 கி.மீ. தொலைவில் புகழ் பெற்ற நல்லூர் கந்தசாமி கோயிலுக்கு அண்மையில் அமைந்துள்ளது. தற்போது உள்ள கோயில் ஏறத்தாழ 200 ஆண்டுகளுக்கு முன்னர் கட்டப்பட்டது. எனினும், இதே இடத்தில் யாழ்ப்பாண அரசுக் காலத்திலேயே வீரமாகாளி அம்மனுக்குக் கோயில் இருந்தாக யாழ்ப்பாண வரலாற்று நூல்கள் கூறுகின்றன.

## வரலாறு
யாழ்ப்பாண அரசு நிறுவப்பட்ட காலத்தில், அதன் முதல் அரசனான கூழங்கைச் சக்கரவர்த்தி என்பவனால் தலைநகரமான நல்லூரின் மேற்குத் திசையில் இக் கோயில் அமைக்கப்பட்டதாக 1790களில் எழுதப்பட்டதாகக் கருதப்படும் யாழ்ப்பாண வரலாற்று நூலான யாழ்ப்பாண வைபவமாலை கூறுகின்றது. அம்மன்னன் நல்லூர் நகரைக் கட்டியபோது அதன் நான்கு திசைகளிலும் கோயில்களை அமைத்ததாகவும், மேற்குத் திசையில் அமைக்கப்பட்டதே வீரமாகாளி அம்மன் கோயில் எனவும் அந்நூல் கூறும். இக்கூற்றை உறுதிப்படுத்துவதற்கான வேறு சான்றுகள் இதுவரை கிடைக்கவில்லை. இது உண்மையாயின் இக்கோயில் கிபி 12 ஆம் நூற்றாண்டளவில் கட்டப்பட்டது எனக் கொள்ள முடியும்.

குவைறோஸ் என்னும் போத்துக்கீசப் பாதிரியார் எழுதிய நூலில், யாழ்ப்பாணத்தைப் போத்துக்கீசர் கைப்பற்றியபோது நடைபெற்ற போர் இரண்டு கோயில்களுக்கு இடையே காணப்பட்ட பகுதியில் நடைபெற்றதாகக் குறிப்பிடப்பட்டுள்ளது. அவற்றுள் ஒன்று வீரமாகாளி அம்மன் கோயிலே எனக் கருதப்படுகின்றது.

கிபி 1620 ஆம் ஆண்டில், யாழ்ப்பாணம் போத்துக்கீசரின் நேரடி ஆட்சிக்குள் சென்ற பின்னர், ஏனைய இந்துக் கோயில்களுடன் சேர்த்து இதுவும் இடித்து அழிக்கப்பட்டது. கி.பி 1700 களின் இறுதிப் பகுதியில் ஒல்லாந்தர் ஆட்சியின் போதும், அதன் பின்னர் பிரித்தானியர் ஆட்சியின் போதும், முன்னர் இடிக்கப்பட்ட கோயில்கள் மீளமைக்கப்பட்டபோது இக் கோயிலும் அது முன்னர் இருந்த இடத்திலேயே மீளமைக்கப்பட்டதாகக் கருதப்படுகின்றது.

## இவற்றையும் பார்க்கவும்

* நல்லூர்க் கந்தசுவாமி கோயில்
* நல்லூர் கைலாசநாதர் கோயில்

பகுப்பு:சைவக்குருமார்களின் ஆலயங்கள்
பகுப்பு:நல்லூரில் உள்ள கோயில்கள்
பகுப்பு:இலங்கையில் உள்ள அம்மன் கோயில்கள்
நண்டு

**நண்டு** (*crab*) நீர்நிலையில் வாழும் ஓர் உயிரினமாகும். நன்னீர், உவர்நீர் இரண்டிலும் வாழும் தன்மை உடையது. வாழும் நிலைக்கேற்ப பல்வேறு பெயர்களில் இவை அழைக்கப்படுகின்றன. இதில் சில இனங்கள் உணவாகவும் உட்கொள்ளப்படுகின்றன.

மில்லிமீட்டர் (mm) அகலமான நண்டுகள் முதல் கால் அகலம் நான்கு மீட்டர் (m) வரை வளரும் யப்பானியச் (*Japanese*) சிலந்தி நண்டு வரை பல அளவுகளிலும் காணப்படுகின்றன. நண்டுகள் பொதுவாகத் தட்டையான ஓடும் ஐந்து சோடி கால்களும் கொண்டவை. இவற்றில் முதற்சோடிக் கால்கள் கவ்விகளாக மாற்றமடைந்துள்ளன.

நண்டுகள் மேல் ஓட்டினை உடையன. ஆண்டுக்கொருமுறை மேலோடுகள் கழன்று புதுப்பித்துக் கொள்கின்றன. நண்டுகள் கூட்டுக்கண்கள் இரண்டைக் கொண்டவை.

பெண் நண்டுகள் ஆண் நண்டுகளிலும் பார்க்க அகலமான வயிற்றுப்பகுதியைக் கொண்டுள்ளன. வயிற்றின் கீழேயே அவை தம் முட்டைகளைக் கொண்டுள்ளன.

நண்டு மிகவும் பிரபலமான கடல் உணவு ஆகும். கடலுணவுகளில் 20% நண்டுகளே. ஆண்டுதோறும் ஒன்றரை மில்லியன் தொன்னுக்கும் (*Ton*) அதிகமான நண்டுகள் உணவாகின்றன.

## நண்டு வகைகள்
* தேங்காய் நண்டு 
* குளுவான் நண்டு
* நீலக்கால் நண்டு
*குதிரைலாட நண்டு

## மேற்கோள்கள்

## வெளி இணைப்புகள்
*

பகுப்பு:கடல் உணவுகள்
ரத்னஜீவன் ஹூல்

பேராசிரியர் **ரத்னஜீவன் ஹூல்** இலங்கையில் நன்கு அறியப்பட்ட மின் பொறியியல் பேராசிரியராவார். இவர் யாழ்ப்பாண பல்கலைக்கழகத்தின் உபவேந்தராகப் பணியாற்றினார். இந்நியமனத்துக்கு முன்னர் பேராதனைப் பல்கலைக்கழகத்தின் பொறியியற் பீடத்தில் முதுநிலை விரிவுரையாளராக  பணியாற்றி வந்தார். தற்போது அவருக்கு விடுக்கப்பட்டுள்ள கொலை அச்சுறுத்தல்கள் காரணமாக விடுமுறையில் வெளிநாட்டில் வசிக்கிறார். விடுதலை புலிகளோ அல்லது அவர்களுக்க்கு சார்பான ஆயுதக் குழுக்களோ இக்கொலை மிரட்டலை விடுத்திருப்பதாக மனித உரிமைகளுக்கான சர்வதேச அமைப்பான *அமெனிஸ்டி* தெரிவித்துள்ளது. ரத்னஜீவன் மனித உரிமை செயற்பாட்டாளர் ராஜன் ஹூலின் சகோதரர் ஆவார்.

## ஆதாரங்கள்


பகுப்பு:இலங்கையின் கல்விமான்கள்
பகுப்பு:1952 பிறப்புகள்
பகுப்பு:யாழ்ப்பாணம் பரி யோவான் கல்லூரி மழைய மாணவர்கள்
பகுப்பு:அமெரிக்க இலங்கையர்கள்
பகுப்பு:வாழும் மக்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை கிறித்தவர்கள்
பகுப்பு:இலங்கைத் தமிழ்ப் பொறியியலாளர்கள்
பகுப்பு:யாழ்ப்பாணப் பல்கலைக்கழகத் துணைவேந்தர்கள்
ராஜன் ஹூல்

**ராஜன் ஹூல்** (*Rajan Hoole*) இலங்கையின் மனித உரிமைகள் செயற்பாட்டாளரும் முன்னாள் யாழ்ப்பாணப் பல்கலைக்கழகக் கணித விரிவுரையாளருமாவார். இவர் 1988 ஆம் ஆண்டு ராஜினி திராணகமவுடன் இணைந்து மனித உரிமைகளுக்கான யாழ் பல்கலைக்கழக ஆசிரியர் சங்கத்தை தொடங்கினார். தற்போது இவர் தென்னிலங்கையிலிருந்து மனித உரிமை நடவடிக்கைகளை தொடர்ந்து செய்து வருகின்றார்.

## வாழ்க்கைக் குறிப்பு
ராஜன் கூல் யாழ்ப்பாணத்தைச் சேர்ந்த தமிழ்க் கிறிஸ்தவ பாதிரியாருடைய மகனாவார். பேராசிரியர் ரத்னஜீவன் ஹூல் இவரது சகோதரர் ஆவார். ராஜன் கூல் தன்னுடைய மாணவப் பருவத்தில் இலங்கைத் தமிழரசுக் கட்சியின் ஆதரவாளராகவும் தந்தை செல்வநாயகத்தில் நம்பிக்கை உடையவராகவும் இருந்தார். 1977 ஆம் ஆண்டு தமிழர்களுக்கு எதிராக நடந்த வன்முறை நிகழ்வுகளை அடுத்து அரசியல் அமைப்புகளில் ஈடுபடத் தொடங்கினார். பின்னர் லண்டனுக்கு உயர்கல்வி கற்கச் சென்ற கூல் 1985ஆம் ஆண்டு யாழ்ப்பாணம் திரும்பினார். யாழ்ப்பாண பல்கலைக்கழகத்தில் கணிதவியல் விரிவுரையாளராக இணைந்த கூல் *சண்டே ரிவிவ்* (Saturday Review)  என்ற ஆங்கில பத்திரிகையில் பகுதி-நேர ஆசிரியராகவும் பணியாற்றினார்.

1986 ஆம் ஆண்டு ராஜினி திராணகமவும் *சிறிதரனும்* தங்களின் உயர் கல்வியை முடித்துக் கொண்டு லண்டனிலிருந்து யாழ்ப்பாணம் திரும்பினார்கள். இதையடுத்து இவர்களோடு ஒன்று சேர்ந்த கூல், 1989 ஆம் ஆண்டு முறிந்த பனை என்னும் ஆங்கில நூலை எழுதி வெளியிட்டார். அதே ஆண்டில் மனித உரிமைகளுக்கான யாழ் பல்கலைக்கழக ஆசிரியர் சங்கத்தையும் ஆரம்பித்தார். 1989 செப்டம்பர் 21 இல் ராஜினி பணிக்கு செல்லும் வழியில் சுட்டுக் கொல்லப்பட்டார். 1990 ஆம் ஆண்டு இரண்டாவது ஈழப்போர் தொடங்கியதும் மனித உரிமைகளுக்கான யாழ் பல்கலைக்கழக ஆசிரியர் சங்கத்தின் ஏனைய உறுப்பினர்கள் உயிர் அச்சுறுத்தல் காரணமாக யாழ்ப்பாணத்தை விட்டு தென்னிலங்கைக்கு தப்பிச் சென்றனர். கூலின் பல்கலைக்கழக வேலையும் பறிபோனதால் அவரும் தென் இலங்கைக்கு குடிப்பெயர்ந்தார்.

## விருதுகள்

பன்னாட்டு மன்னிப்பு அவை, மனித உரிமைகள் கண்காணிப்பு உட்பட 11 முக்கிய பன்னாட்டு மனித உரிமைகள் அமைப்புகள் இணைந்து வழங்கும்   மனித உரிமைச் செயற்பாட்டாளர்களுக்கான 2007 ஆம் ஆண்டு மார்ட்டின் என்னல்ஸ் விருது இவருக்கு வழங்கப்பட்டுள்ளது. இதன இவர் புருண்டியைச் சேர்ந்த மற்றுமொரு மனித உரிமைச் செயற்பாட்டாளர்ரான கிளேவர் ம்போனிம்ப்பா, கோபாலசிங்கம் சிறிதரன் என்பர்களுடன் இணைந்து பெற்றுக் கொண்டார்.

## வெளியீடுகள்

1. முறிந்த பனை - The Broken Palmyrah (1989, Co author, Harvey Mudd College California)

2. Sri Lanka: The Arrogance of power; Myth, Decadence and murder    (2000, UTHR, Colombo)

## ஆதாரங்கள்



பகுப்பு:தமிழ் மனித உரிமைச் செயற்பாட்டாளர்கள்
பகுப்பு:இலங்கையின் மனித உரிமைச் செயற்பாட்டாளர்கள்
பகுப்பு:வாழும் மக்கள்
நாயக்

***நாயக்*** (The Hero)  1966 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் உத்தம் குமார், ஷர்மிலா தாகூர் மற்றும் பலர் நடித்திருந்தனர்.

## விருதுகள்
*சிறந்த கதை மற்றும் திரைக்கதை, புது தில்லி, 1967
*(Unicrit விருது), பெர்லின், 1966
*தேர்வாளர்களின் விருது, பெர்லின், 1966

## வெளியிணைப்புகள்
*   சத்யஜித் ராயின் அதிகாரப்பூர்வத் தளத்தில் 

பகுப்பு:இந்திய வங்காளத் திரைப்படங்கள்
சிக்கிம் (விபரணப்படம்)

***சிக்கிம்*** 1971 ஆம் ஆண்டு வெளிவந்த வங்காள மொழி ஆவணத் திரைப்படமாகும்.

## வெளியிணைப்புகள்
*சத்யஜித் ராயின் அதிகாரப்பூர்வத் தளத்தில் 

பகுப்பு:ஆவணத் திரைப்படங்கள்
பகுப்பு:1971 வங்காளத் திரைப்படங்கள்
பகுப்பு:இந்திய வங்காளத் திரைப்படங்கள்
ரிச்சர்ட் டி சொய்சா

**ரிச்சர்ட் டி சொய்சா** (*Richard Manik de Zoysa*, , 18 மார்ச் 1958 - 18 பெப்ரவரி 1990) இலங்கையில் இருந்த முன்னணி ஊடகவியாலாளர், மனித உரிமை செயற்பாட்டாளர் மற்றும் நடிகராவார். இவர் இனம் தெரியாத நபர்களால் இவரது வீட்டில் இருக்கும் போது கடத்தப்பட்டு 1990 பெப்ரவரி 17 அல்லது 18 இல் கொலை செய்யப்பட்டார். இலங்கையின் தேசிய தொலைக்காட்சிச் சேவையான ரூபவாஹினியில் ஆங்கில செய்தி வாசிப்பாளராகவும் மற்றும் பத்திரிகை ஆசிரியராகவும் செயலாற்றிய ரிச்சர்ட் கொலை செய்யப்பட்ட போது உலக ஊடகவியலாளர் சேவையின் கொழும்பு கிளையின் பொறுப்பாளாராக செயற்பட்டுவந்தார்.

## வாழ்க்கைச் சுருக்கம்
ரிச்சர்ட் இலங்கையின் பெரும்பான்மை சிங்களத் தந்தைக்கும் சிறுபான்மை தமிழ்த் தாய்க்கும் பிறந்தவராவார். இவர் கொழும்பில் பிறந்து வளர்ந்தார். ரிச்சர்ட் பிரபல ஊடகவியலாளரும் மலேசியாவில் வசித்தவருமான மாணிக்கசோதி சரவணமுத்துவின் மகளும், பிரபல மருத்துவருமான மனோராணி சரவணமுத்துவின் மகன் ஆவார். மகனது மரணத்தின் பின்னர் இவர் *மகன்களை இழந்த தாயார்* என்ற சங்கத்தை ஆரம்பித்து மனித உரிமைகளுக்காகக் குரல் கொடுத்து வந்தார்.

## கொலை
ரிச்சர்ட் தனது தாயாருடன் வெலிகடவத்த வீடமைப்புத்திட்டத்தில் வசித்து வந்தார். 1990 பெப்ரவரி 17/18இரவில் அங்கு வந்த ஆயுதம் தாங்கிய குழு அவரை அங்கிருந்து கடத்திச் சென்றனர்.

தாயார் உடனடியாக வெலிக்கடை காவல் நிலையத்துக்குச் சென்று முறையிட்டார். அடுத்த நாள் பெப்ரவரி 19 1990, ரிச்சர்ட்டின் உடல் கொழும்பில் இருந்து தெற்கே 12மைல் தூரத்தில் மொரட்டுவை கடற்கரையில் கண்டெடுக்கப்பட்டது. அவர் தலையிலும் கழுத்திலும் சுடப்பட்டிருந்தார் அவரது வாயெலும்பில் முறிவு காணப்பட்டது. ரிச்சர்ட்டின் உடலை அவரது நண்பரான, 2006 இல் கடத்தி கொலை செய்யப்பட்ட ஊடகவியலாளர் தராக்கி சிவராம் அடையாளம் காட்டினார்.

## அரசின் நடவடிக்கைகள்
வைத்தியர் சரவணமுத்து அடுத்த நாள் தனது மகனை கடத்தியவர்களை அடையாளம் காட்டமுடியும் என கூறியிருந்தார். மூன்று மாதங்களுக்குப் பிறகு, தொலைக்காட்சியில் வந்த நபர் ஒருவரை அவர் அடையாளம் கண்டார். அவர் ஒரு காவல்துறை அதிகாரியாவார். இது வழக்கில் தெரிவிக்கப்பட்ட போதும் எந்தவிதமான நடவடிக்கையும் எடுக்கப்படவில்லை. மாறாக சரவணமுத்துவும் அவரது சட்டதரணி பட்டி வீரகோணும் கொலை அச்சுறுத்தல்களை பெற்றனர். 2004 இல் வைத்தியர் சரவணமுத்து தனது மகனது கொலையாளர்களை காணாமலேயே காலமானார்.

## ஐக்கிய நாடுகள் விருது
ஐ.நா.வினால் சுதந்திர ஊடகவியலாளருக்கான விருது ஒன்று ரிச்சர்ட் டி சொய்சாவின் பெயரில் வழங்கப்பட்டு வருகிறது.

## நூல்கள்
* ஓட்டோ நியுமன், ரிச்சர்ட் டி சொய்சா, The Promise of the Third Way: Globalization and Social Justice

## இவற்றையும் பார்க்க
* இலங்கை இனப்பிரச்சினைக் காலக்கோடு

## ஆதாரங்கள்


## வெளியிணைப்புகள்
* ஐபிஎஸ் விருது 
* இலங்கை ஊடகவியலாளரின் கொலை குறித்து பிபிசி வானொலிச் சித்திரம் எழுப்பியுள்ள புதிய கேள்விகள் 
* Drama poses new questions on Richard's murder 
* ரிச்சர்ட் டி சொய்சா : குதறி எறியப்பட்ட ஆளுமையின் புன்னகை, உயிர்மை. ஏப்ரல் 2005

பகுப்பு:இலங்கைத் தமிழ் ஊடகவியலாளர்கள்
பகுப்பு:கொலை செய்யப்பட்ட இலங்கையின் ஊடகவியலாளர்கள்
பகுப்பு:1958 பிறப்புகள்
பகுப்பு:1990 இறப்புகள்
பகுப்பு:இலங்கை வானொலி ஒலிபரப்பாளர்கள்
பகுப்பு:கொலை செய்யப்பட்ட மனித உரிமைச் செயற்பாட்டாளர்கள்
சுத்தானந்த பாரதியார்

**சுத்தானந்த பாரதியார்** (மே 11, 1897 – மார்ச் 7, 1990) கவியோகி, மகரிஷி என்று போற்றப்பட்டவர் ஆவார். இவர் கவிதைகள், தமிழிசைப் பாடல்கள், உரைநடை நூல்கள், மேடை நாடகங்கள் எனப் பல நூல்களை இயற்றியவராவார்.

## வாழ்க்கைக் குறிப்பு
சுத்தானந்த பாரதியார் எனப் பின்னாளில் அழைக்கப்பட்ட வேங்கட சுப்பிரமணியன் பனையூரைச் சொந்த ஊராகக்கொண்ட சிவிகுல ஜடாதரய்யர் காமாட்சி அம்மையார் இணையரின் நான்காவது குழந்தையாக 1897 மே 11-இல் தமிழ்நாடு சிவகங்கையில் பிறந்தார். ஆசிரியராகப் பணியாற்றிக் கொண்டிருந்தபோது தான் 'பாரத சக்தி' எனும் மகா காவியத்தைப் பாடத் தொடங்கினார். இவர் இயற்றிய நூல்களில் யோகசித்தி, கீர்த்தனாஞ்சலி, மேளராகமாலை ஆகிய கவிதை நூல்கள் பிரபலமானவை. தமிழின் வரலாற்றில் சிறப்பாகத் தொண்டாற்றிய இவர், தமது தொண்ணூற்று இரண்டாம் அகவையில் காலமானார்.

## திருக்குறள் மொழிபெயர்ப்பு
திருக்குறளை அதே ஈரடிகளில், அதே நடை, சந்தத்தில் ஆங்கிலத்தில் மொழிபெயர்த்தவர் சுத்தானந்த பாரதியார், 1968-ஆம் ஆண்டு சென்னையில் நடந்த இரண்டாம் உலகத் தமிழ் மாநாட்டில், அப்புத்தகம் திருநெல்வேலி தென்னிந்திய சைவசித்தாந்த பதிப்பு கழகத்தாரால் வெளியிடப்பட்டது.

## விருதுகள்
*1984 தமிழக அரசும், தஞ்சைத் தமிழ்ப் பல்கலைக்கழகமும் நிறுவிய முதல் ராஜராஜன் விருதைப் (*[[மாமன்னன் இராசராசன் படைப்பிலக்கியப் பெரும் பரிசு]]*) பெற்றார் கவியோகி சுத்தானந்த பாரதி. அவர் எழுதிய ஆயிரக்கணக்கான நூல்களில், "பாரத சக்தி மகாகாவியம்" அவர், சுதந்திரம் கிடைக்கும் வரை பாண்டிச்சேரி அரவிந்தர் ஆசிரமத்தில் ஏறத்தாழ 20 ஆண்டுகள் மவுன விரதம் காத்தபோது மனதில் தோன்றிய காவியம் ஆகும்.
* *சோவியத் கீதாஞ்சலி* என்னும் நூல் சோவியத் ஒன்றியத்தின் *சோவியத் நாடு நேரு நினைவுப் பரிசு* பெற்றது.

## எழுதிய நூல்கள்

## இயற்றிய தமிழிசைப் பாடல்களின் பட்டியல்
* 'எப்படிப் பாடினரோ …' - கர்நாடக தேவ காந்தாரி.
* 'தூக்கிய திருவடி துணை -(சங்கராபரணம்).

## மேற்கோள்கள்


## வெளி இணைப்புகள்
### நூலகம் திட்டத்தில் சுத்தானந்தர் இயற்றிய நூல்கள்

* தியான சாதனம்
* நாவலர் பெருமான்
* பாட்டாளி பாட்டு

பகுப்பு:தமிழக எழுத்தாளர்கள்
பகுப்பு:கவிஞர்கள்
பகுப்பு:இந்தியத் தமிழ் நாடகாசிரியர்கள்
பகுப்பு:1897 பிறப்புகள்
பகுப்பு:1990 இறப்புகள்
பகுப்பு:இராசராசன் விருது பெற்றவர்கள்
பகுப்பு:தமிழிசை இயக்க செயற்பாட்டாளர்கள்
பகுப்பு:தமிழ்-பிறமொழி மொழிபெயர்ப்பாளர்கள்
பகுப்பு:சிவகங்கை மாவட்ட மக்கள்
பகுப்பு:தமிழ்-ஆங்கில மொழிபெயர்ப்பாளர்கள்
பகுப்பு:திருக்குறள் ஆங்கில மொழிபெயர்ப்பாளர்கள்
பகுப்பு:நாட்டுடைமை நூல்களின் ஆசிரியர்கள்
இசுமால் சோல்ட்சர்சு

**இசுமால் சோல்ட்சர்சு** (1998) ஆம் ஆண்டு வெளிவந்த ஆங்கிலத் திரைப்படமாகும்.

## வகை

சிறுவர்படம்

## வெளியிணைப்புகள்
* சர்வதேச திரைப்பட தரவுத் தளத்தில்

பகுப்பு:ஆங்கிலத் திரைப்படங்கள்
பகுப்பு:1998 திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
டெத் ஒஃப் எ பிரசிடண்ட்

**டெத் ஒஃப் எ பிரசிடண்ட்** (Death of a President) 2006 ஆம் ஆண்டு வெளிவந்த விபரணத் திரைப்படமாகும். கேப்ரியல் ரேஞ் இயக்கத்தில் வெளிவந்திருக்கும் இத்திரைப்படத்தில் ஹண்ட் அயோப், பிரயன் பொலாண்ட் மற்றும் பலர் நடித்திருந்தனர்.

## வகை

விபரணப்படம்

## கதை

2007 ஆம் ஆண்டு அமெரிக்காவில் சிகாகோவில் மக்கள் அதிபர் ஜோர்ஜ் புஷ் பல நாடுகளில் போர்ச்சூழலை உருவாக்கிய காரணத்தினால் சீற்றம் அடையும் மக்கள் போராட்டம் நடத்துகின்றனர். அப்போராட்டத்தில் பல்கழைக்கழகத்திலிருந்து வெளியேற்றப்பட்ட மாணவர் ஒருவர் தலைமைப் பொறுப்பினை ஏற்கின்றார்.ஜோர்ஜ் புஷும் சுட்டு வீழ்த்தப்பட்டு இறக்கின்றார். பின்னர் அம்மாணவராலேயே ஜோர்ஜ் புஷ் அடுக்குமாடிக்கட்டிடத்திலிருந்து சுட்டுவீழ்த்தப்படுகின்றார் என நினைத்து அவரைக் கைது செய்கின்றனர் காவல்துறையினர். ஆனால் சீரியா நாட்டில் விடுமுறைக்காகச் சென்ற சிக்ரி என்ற அமெரிக்காவைப் பிறப்பிடமகக் கொண்ட இஸ்லாமியரே அல் கொய்தா இயக்கத்துடன் தொடர்புகொண்டு இத்தாக்குதலை நடத்தியிருக்க வேண்டுமென்ற பொய்க்குற்றச்சாட்டுக்களை சுமத்தி தீர்ப்பளிக்கின்றனர் அமெரிக்க நீதிபதிகள். இதற்கிடையில் அமெரிக்காவிற்காக போர் செய்த முன்னாள் படையினர் அக்கொலைச் சம்பவத்தின் போது கைது செய்யப்பட்டு பின்னர் விடுதலையும் செய்யப்படுவது குறிப்பிடத்தக்கது.

## துணுக்குகள்
*அதிபர் ஜோர்ஜ்புஷ் சிகாகோவில் பங்குபெற்றிய உரையாடல்கள் இவ்விபரணத் திரைப்படத்தில் சேர்க்கப்பட்டது குறிப்பிடத்தக்கது.

## வெளியிணைப்புகள்
* அதிகாரப்பூர்வத் தளம்.

பகுப்பு:ஆவணத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
த பிக் பாஸ்

**த பிக் பாஸ்** (The Big Boss) 1971 ஆம் ஆண்டு வெளிவந்த சீனத் திரைப்படமாகும். லோ வே இயக்கத்தில் வெளிவந்திருக்கும் இத்திரைப்படத்தில் புரூஸ் லீ, மரிய ஜி மற்றும் பலர் நடித்திருந்தனர்.

## வகை

தற்காப்புக்கலைப்படம் / அதிரடித் திரைப்படம்

## துணுக்குகள்
* புரூஸ் லீ நடித்த முதல் திரைப்படமாக விளங்கும் இத்திரைப்படத்தில் நடிப்பதற்கு ஜேம்ஸ் டீன் ஆரம்பத்தில் தேர்வு செய்யப்பட்டார் பின்னர் புரூஸ் லீயின் வேகமான தற்காப்புக்கலை யுக்திகளினால் அவரே முக்கியக் கதாபாத்திரத்தில் நடிக்க வைக்கப்பட்டார்.

## வெளியிணைப்புகள்
* சர்வதேச திரைப்பட தரவுத் தளத்தில்

பகுப்பு:சீனத் திரைப்படங்கள்
பகுப்பு:தற்காப்புக் கலை திரைப்படங்கள்
பகுப்பு:ஆங்காங் திரைப்படங்கள்
இணைய இணைப்புகள் தொகையில் நாடுகளின் பட்டியல்

இப்பட்டியல் இணையம் உபயோகிப்பவர்களில் முதல் 20 வரிசையில் உள்ள நாடுகளின் பட்டியலாகும். செப்டம்பர், 2013 ஆம் ஆண்டின் கணக்கெடுப்பும் ஆகும்.

## பட்டியல்

## குறிப்புகள்

## உசாத்துணை

## வெளி இணைப்புகள்
* "Internet Monitor", a research project of the Berkman Center for Internet & Society at ஹார்வர்டு பல்கலைக்கழகம் to evaluate, describe, and summarize the means, mechanisms, and extent of Internet access, content controls and activity around the world.
* Number Of Internet Users Worldwide (Live-Counter)

பகுப்பு:இணையமும் சமூகமும்
பகுப்பு:நாடுகள் தொடர்பான பட்டியல்கள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
டைனோசர் (திரைப்படம்)

***டைனோசர்*** (*Dinosaur*) 2000 ஆம் ஆண்டு வெளியான அமெரிக்க சாகச இயங்குபடம் ஆகும்.  வால்ட் டிஸ்னி பியூச்சர் அனிமேஷன் நிறுவனம் *தி சீக்ரெட் லேப்* உடன் இணைந்து தயாரித்த இப்படம் வால்ட் டிஸ்னி பிக்சர்ஸால் வெளியிடப்பட்டது. இந்தப் படத்தை *ரால்ஃப் ஜோண்டாக்* மற்றும் *எரிக் லெய்டன்* இயக்கியுள்ளனர். *பாம் மார்ஸ்டன்* தயாரித்துள்ளார். *ஜான் ஹாரிசன்*, *ராபர்ட் நெல்சன் ஜேக்கப்ஸ்* மற்றும் *வாலன் கிரீன்* ஆகியோரால் எழுதப்பட்ட திரைக்கதையிலிருந்தும், *ஜோண்டாக்* மற்றும் *தாம் என்ரிக்வெஸுடன்* சேர்ந்து மூவரும் இணைந்து எழுதிய கதையிலிருந்தும் இது வெளிவந்துள்ளது. இதில் *டி. பி. ஸ்வீனி*, *ஆல்ஃப்ரே வுடார்ட்*, *ஒஸ்ஸி டேவிஸ்*, *மேக்ஸ் கேசெல்லா*, *ஹேடன் பனெட்டியர்*, *சாமுவேல் இ. ரைட்*, *ஜூலியானா மார்குலீஸ்*, *பீட்டர் சிராகுசா*, *ஜோன் ப்ளோரைட்* மற்றும் *டெல்லா ரீஸ்* ஆகியோரின்பின்னணி குரல்கள் இடம்பெற்றுள்ளன.

## கதை
படத்தின் கதை, ஒரு வெப்பமண்டலத் தீவில் உள்ள ஒரு லெமூர் குடும்பத்தால் தத்தெடுக்கப்பட்டு வளர்க்கப்பட்ட ஒரு இளம் இகுவானோடனைப் பின்தொடர்கிறது. ஒரு பேரழிவு தரும் விண்கல் தாக்கத்தால் அவர்கள் நிலப்பகுதிக்குத் தள்ளப்படுகிறார்கள்; ஒரு புதிய வீட்டைக் கண்டுபிடிக்கப் புறப்பட்டு, "கூடு கட்டும் மைதானங்களை" நோக்கிச் செல்லும் டைனோசர்களின் கூட்டத்துடன் இணைகிறார்கள்.

## தயாரிப்பு
1994 ஆம் ஆண்டில், வால்ட் டிஸ்னி பியூச்சர் அனிமேஷன் இந்த திட்டத்தின் வளர்ச்சியைத் தொடங்கியது.  டைனோசர்களை உருவாக்க மென்பொருளை உருவாக்க பல ஆண்டுகள் செலவிட்டது. டைனோசரில் இடம் பெற்றுள்ள கதாபாத்திரங்கள் கணினியால் உருவாக்கப்பட்டவை. இருப்பினும், பெரும்பாலான பின்னணிக் காட்சிகள் நேரடி-செயல்பாடு கொண்டவை. அமெரிக்கா மற்றும் ஆசியா போன்ற பல்வேறு கண்டங்களில் பல பின்னணிகள் காணப்பட்டன; பல்வேறு தெபுய் மலைகளும், ஏஞ்சல் அருவிகளும் படத்தில் தோன்றும். $127.5 மில்லியன் செலவில் எடுக்கப்பட்ட டைனோசர் அந்த நேரத்தில் மிகவும் விலையுயர்ந்த கணினி-இயங்குபடமாக இருந்ததாகக் கூறப்படுகிறது. இத்திரைப்படம் வால்ட் டிஸ்னி பியூச்சர் அனிமேஷன் நிறுவனம் தயாரித்த முதல் கணினி இயங்குபடம் ஆகும்.

## வெளியீடு
டைனோசர் மே 19, 2000 அன்று வெளியிடப்பட்டது. விமர்சகர்களிடமிருந்து பொதுவாக நேர்மறையான விமர்சனங்களைப் பெற்றது. படத்தின் தொடக்க வரிசை, ஒலிப்பதிவு மற்றும் இயங்கு பட அசைவை பாராட்டினர். ஆனால் கதையின் அசல் தன்மை இல்லாததால் விமர்சிக்கப்பட்டது. இந்த படம் உலகளவில் $349 மில்லியன் வசூலித்தது. 2000 ஆம் ஆண்டில் ஐந்தாவது அதிக வசூல் செய்த படமாக மாறியது. இது 2001 ஆம் ஆண்டில் நான்காவது சிறந்த விற்பனையான வீட்டு காணொளி வெளியீடாக மாறியது. 10.6 மில்லியன் பிரதிகள் விற்று $198 மில்லியன் விற்பனையைப் பெற்றது.

## மேலும் படிக்க
* 

## குறிப்புகள்

## மேற்கோள்கள்

## வெளி இணைப்புகள்

* 
* 
* 

பகுப்பு:2000 ஆங்கிலத் திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:விலங்குகளைப் பற்றிய திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
முத்தரசநல்லூர்

**முத்தரசநல்லூர்** () என்பது இந்தியாவின் தமிழ்நாடு மாநிலத்தில் அமைந்துள்ள திருச்சி மாவட்டத்தில்  ஸ்ரீரங்கம் வட்டத்தில் இருக்கும்  ஒரு கிராமம் ஆகும்.

திருச்சி மாநகரத்திற்கு மேற்கே 7 கி.மீ. தொலைவில் காவிரி ஆற்றின் தென் கரையில் அமைந்துள்ள வரலாற்றுச் சிறப்பு மிக்க ஒரு கிராமம் ஆகும். பண்டைய மக்களின் வாழ்க்கைக் குறிப்புகள் உள்ள பழைமையான கல்வெட்டுக்களை கொண்ட கோவில்கள் இங்கு காணப்படுகின்றன. இக்கல்வெட்டுக்கள் இந்திய தொல்பொருள் துறையினரால் பாதுகாக்கப்பட்டு வருகின்றன.

## வரலாறு
முன்னர் இப்பகுதியை ஆட்சி செய்ததாகக் கூறப்படும் *முத்தரசன்* என்ற குறுநில  மன்னனின் பெயராலேயே இந்த ஊர் முத்தரசநல்லூர் என்று அழைக்கப்படுகிறது. இந்த ஊர் மிகப் பழமையான கிராமம். இங்குள்ள தொடருந்து நிலையம் ஆங்கிலேயர்களின் ஆட்சிக்காலத்தில்  நிறுவப்பட்டதாகக் கூறப்படுகிறது. இந்தத் தொடருந்து நிலையம், திருச்சி – கரூர் தடத்தில் மூன்றாவது நிலையமாகும். (பாலக்கரை, கோட்டை, முத்தரசநல்லூர்).  அருகே உள்ள சிற்றூர்கள் ஜீயபுரம், அல்லூர், பழூர், கூடலூர், முருங்கப்பேட்டை, கம்பரசம்பேட்டை ஆகியவை.

### முன்னாள் ஊராட்சிச் தலைவர்கள்
* K. கணேசன்
* அ. மருதநாயகம்
* சீனிவாசன்
* சீ. இராஜசேகரன்
* என். காமராஜ்
* லலிதா காமராஜ்
* T.ஆதிசிவம்

## மக்கள்
சுமார் 10,000க்கும் மேற்பட்ட மக்கள் இங்கு வசிக்கின்றனர். இவர்களின் முக்கியத் தொழில் விவசாயம். நெல், கரும்பு, வாழை, எள், உளுந்து ஆகியன முக்கிய பயிர்களாகும்.

## விழாக்கள்
### மாரியம்மன் திருவிழா
சுமார் 60 ஆண்டுகளுக்கு மேலாக மக்கள் ஒன்றாக இணைந்து, வரி வசூலித்து 7 நாட்கள் திருவிழா அம்மனுக்கு நடத்திக்கொண்டிருக்கிறார்கள். இந்த திருவிழாக்களின் வரவு செலவு கணக்குகள் 60 ஆண்டுகளுக்கும் மேலாகப் பாதுகாக்கப்பட்டு வருகிறது என்பது குறிப்பிடக்தக்கது. மேலும் இந்த திருவிழாவின் முடிவில் பௌர்ணமி வெளிச்சத்தில், காவிரி ஆற்றின் மணலில்  2500  பேர்களுக்கு அன்னதானம் வழக்கப்படுகிறது.

### மதுரகாளியம்மன் திருவிழா
இந்தத் திருவிழா, 1 வருடத்திற்கு ஒருமுறை சித்திரை மாதத்தில் நடைபெறுகிறது. பாம்பு ஆட்டம், மஞ்சள் நீர் விளையாட்டு போன்றவை இவ்விழாவின் சிறப்பு.

## புள்ளியியல் குறிப்புகள்
* வட்டம்: ஸ்ரீரங்கம்
* ஒன்றியம்: அந்தநல்லூர்
* பரப்பளவு: ____ ச.கி.மீ
* நன்செய் நிலம்: ____ ஏக்கர்
* புன்செய் நிலம்: ____ ஏக்கர்
* மக்கள் தொகை: சுமார் 10 ஆயிரம்
* முக்கியத் தொழில்: விவசாயம்
* சாகுபடி பயிர்கள்: நெல், கரும்பு, வாழை, உளுந்து, எள்
* துவக்கப் பள்ளிகள்: 2
* நடுநிலைப் பள்ளிகள்: 1 

## ஆதாரங்கள்


## வெளி இணைப்புகள்
* முத்தரசநல்லூர் வலைப்பதிவு - பதிவுகள்
* முத்தரசநல்லூர் குழு - விவாதங்களும் கலந்துரையாடலும்
* முத்தரசநல்லூர் வலைப்பதிவு மற்றும் இதர விவரங்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
தமிழில் கனடிய அரச சேவை அமைப்புகளின் தகவல்கள்

பல கனடிய அரச அமைப்புகள் மக்களுக்கு தேவையான தகவல்களை அவர்களுக்கு இலகுவில் புரியும் மொழியில் தந்து அந்த தகவல்கள் மக்களை சென்றடைவதை தமது கடமையாக கருதுகின்றன. இந்த அடிப்படையில் பல தகவல்கள் தமிழ் மொழியில் இணையத்தில் கிடைக்கின்றன.  பொதுவாக இவை மொழிப் பெயர்ப்பாக இருந்தாலும், தமிழ் புலத்தில், இணையத்தில் இவை ஒரு குறிப்பிடத்தக்க தகவல் ஊற்றுக்களாக அமைகின்றன.

## சட்டம்
* உரிமைகள் சுதந்திரங்களுக்கான கனடிய சாசனம்

## உளநலம்
தீயபழக்கங்களுக்கு அடிமையாதலுக்கும் உளநலத்திற்குமான நிலையம் தரும் தகவல்கள்:
*உளநலம், உளநலப் பிரச்சினைகள் தொடர்பாக
*நிலைமை சரியாக அமையாத போது உதவி கோருதல் 
* தீயபழக்கங்களுக்கு அடிமையாதல் பற்றி விளங்கிக் கொள்ளல்
*மன அழுத்தத்தைச் சமாளித்தல்

## உணவு
* ஆரோக்கிய உணவு உட்கொள்ளலுக்கான, கனடா வழிகாட்டியின் தமிழர் தழுவிய ஒரு இயைப்பாக்கம்.

## சக்தி
* சத்தியை சேமித்து மற்றும் பணத்தையும் சேமிக்கவும் - சக்தியையும் சேமியுங்கள் பணத்தையும் சேமியுங்கள்

பகுப்பு:கனடியத் தமிழர்
சுழற்றல் இணைப்பு

thumb|right
**சுழற்றல் இணைப்பு** அல்லது **டயல்-அப்** (*Dial-up*) இணைப்பு எனபது தொலைபேசியூடாக இணைய இணைப்பொன்ற்றை ஏற்படுத்துவதாகும். இரண்டு கணினிகள் ஒரே நேரத்தில் இணையத்தில் இணைய Cross Over Cable பயன்படுத்தப்படும் இக் கேபிளானது கணினிக் கடைகளில் பெற்றுக் கொள்ளலாம். அல்லது அருகிலுள்ள படத்தைப் போன்று வயர்களை இணைப்பதன் மூலமும் ஆக்கிக் கொள்ளலாம்.

## சாதாரண தொலைபேசி
### விண்டோஸ்
விண்டோஸ் கணினிகள் டயலப் இணைப்பில் இணைய முடியும் விண்டோஸ் 98 இரண்டாவது பதிப்பும் அதற்கு மேற்பட்ட கணினிகளும் ஒரே இணைய இணைப்பைப் இணைய இணைப்பைப் பகிர்தல் மூலம் பகிரமுடியும்.

பகுப்பு:கணினிப் பிணையமாக்கம்
பகுப்பு:அமெரிக்கக் கண்டுபிடிப்புகள்
இலங்கை அரச வர்த்தமானி

**இலங்கை வர்த்தமானி** (*The Sri Lanka Gazzette*) அல்லது **அரச வர்த்தமானி** என இலங்கைத் தமிழ் ஊடகங்களில் அறியப்பட்ட சாதாரண மக்களினால் **கசெட்** அல்லது **கெசட்** என்றவாறு அழைக்கப்படும் **வர்த்தமானப் பத்திரிகை** இலங்கை அரசினால் அரச வேலைகளுக்காக வேலைக்கு ஆட்களைச் சேர்த்தல், அமைச்சர்கள், செயலாளர்கள் போன்ற உயர் அரச பதவிகளுக்கு ஆட்கள் நியமனம் தொடர்பான அறிவிப்பினை வெளியிடுதல், ஏனைய அரச விளம்பரங்களை மற்றும் சில வங்கி விளம்பரங்களை வெளியிடல் ஆகியவற்றுக்குக்குப் பயன்படும் ஓர் அரச பத்திரிகை ஆகும். இதன் முதலாவது பதிப்பானது மார்ச் 15, 1802 இல் வெளியிடப்பட்டதுடன் இது 1972 ஆம் ஆண்டு மே வரை வெளிவந்து 15011 ஆவது பதிப்புடன் இடைநிறுத்தப்பட்டது. பின்னர் 1978 ஆம் ஆண்டில் மீண்டும் 1 ஆவது இலக்கத்துடன் மீள் ஆரம்பிக்கபட்டது . இது சிங்களம், தமிழ்,ஆங்கிலம் ஆகிய மும்மொழிகளில் வெளிவருகின்றது. பொதுவாக வாரம் ஒரு முறை (வெள்ளிக்கிழமை) வெளிவரும் இது சில விசேட சந்தர்ப்பங்களில் மேலதிக பதிப்புக்களும் வெளிவருகின்றன. அநேகமாக இலங்கையில் உள்ள எல்லாப் பிரதான, உப அஞ்சல் (தபால்) அலுவலகங்களிலும்,பொது நூலகங்களிலும் இதைப் பார்க்கக்கூடியதாக இருப்பதோடு சிலோன் டெய்லி நியூஸ் (*Ceylon Daily News*) இணையத்தளத்தில் இருந்தும் பதிவிறக்கம் செய்து கொள்ளலாம். இப் பத்திரிகை வெளிவரும் அறிவிப்புக்கள் சட்டத்தன்மை கொண்டவைகளாகும்.

## வரலாறு
பிரித்தானியர் இலங்கையின் கரையோரப் பகுதிகளை 1796 ஆம் ஆண்டில் கைப்பற்றினர். தமது கட்டுப்பாட்டில் உள்ள பகுதிகளில் பிரித்தானிய அரசின் செய்திகளைக் கொண்டு செல்வதற்காக 1802 ஆம் ஆண்டில் *இலங்கை அரச வர்த்தமானி* (*The Ceylon Government Gazette*) என்ற பத்திரிகையை முதன் முதலாக ஆங்கிலத்தில் வெளியிட்டனர். தமது குடியேற்ற நாடுகளில் இவ்வாறான பத்திரிகைகள் பிரித்தானிய அரசால் வெளியிடப்பட்டு வந்துள்ளன. 1784 இல் கல்கத்தா வர்த்தமானி (*Calcutta Gazette*), 1780 இல் சென் லூசியா வர்த்தமானி (*St. Lucia Gazette*), 1800 இல் கேப்டவுன் வர்த்தமானி (*Cape Town Gazette*), ஆப்பிரிக்க வர்த்தமானி (*African Advertiser*) போன்றவை இவற்றில் சிலவாகும். இலங்கை வர்த்தமானியின் முதல் இதழ் 1802 மார்ச்சு 15 இல் வெளிவந்தது. இது டச்சு இலங்கைக் காலத்தில் 1737 இல் நிறுவப்பட்ட பதிப்பகத்தில் பிரான்சு டி புருயின் என்பவரால் அச்சிடப்பட்டது. இதன் தமிழ்ப் பதிப்பு 1806 இலும் சிங்களப் பதிப்பு 1814 இலும் ஆரம்பிக்கப்பட்டது.

1972 ஆம் ஆண்டில் இலங்கையில் பதவியில் இருந்த சிறிமாவோ பண்டாரநாயக்கா அரசு இலங்கைக்கான புதிய அரசியலமைப்பை அறிவித்ததோடு இலங்கை மேலாட்சியை இல்லாதொழித்தார். இதனையடுத்து அரச வர்த்தமானி 15,011 வது இதழுடன் நிறுத்தப்பட்டது. பின்னர் பதவிக்கு வந்த செயவர்தனா அரசு 1978 இல் புதிய அரசியலமைப்பை நிறுவியதை அடுத்து வர்த்தமானி மீண்டும் வெளியிடப்பட்டது.

## உசாத்துணைகள்

## வெளி இணைப்பு
*வர்த்தமானப் பத்திரிகை 

பகுப்பு:ஈழத்துப் பத்திரிகைகள்
பகுப்பு:இலங்கைத் தொலைத்தொடர்பு
பகுப்பு:இலங்கை அரசு
சரக்குக் கப்பல்

[right|240px|thumb|ஹப்பாக் லொயிட் (Hapag-Lloyd) [கொள்கலன் கப்பல்]]

**சரக்குக் கப்பல்** என்பது ஒரு துறைமுகத்தில் இருந்து இன்னொரு துறைமுகத்துக்குச் சரக்கு, மற்றும் பல்வேறு பொருட்களைக் காவிச் செல்லும் கப்பலாகும். பெருமளவிலான அனைத்துலக வணிகம் கப்பலூடாகவே நடைபெறுவதன் காரணமாக, ஒவ்வொரு ஆண்டும் ஆயிரக்கணக்கான சரக்குக் கப்பல்கள் உலகின் கடல்கள் மற்றும் பெருங்கடல்களில் பயணம் செய்கின்றன. சரக்குக் கப்பல்கள் பொதுவாக அவற்றின் தேவைக்கேற்ப விசேடமாக வடிவமைப்புச் செய்யப்படுகின்றன. பொருட்களை ஏற்றி இறக்கும் வசதிக்காக அவற்றில் பாரந் தூக்கிகளும் பொருத்தப்படுவதுண்டு. சரக்குக் கப்பல்கள் பல்வேறு அளவுகளிலும் காணப்படுகின்றன.

## வகைகள்
சரக்குக் கப்பல்களில் பல சிறப்பு வகைகள் உள்ளன. கொள்கலன் கப்பல்கள், தொகை காவிகள் (bulk carriers), தாங்கிக் கப்பல்கள் (tankers) என்பன இவற்றுள் அடங்குவன.

## வரலாறு
கி.மு முதலாவது ஆயிரவாண்டுத் தொடக்கத்திலேயே, வணிகத்துக்காகப் பொருட்களை இடத்துக்கிடம் நீர் வழிகள் மூலமாக எடுத்துச் செல்லும் வழக்கம் பரவலாக நிலவியதைத் தொல்லியல் சான்றுகள் எடுத்துக் காட்டுகின்றன. கடல் மூலமாகப் பொருட்களை நீண்ட தூரங்களுக்கு எடுத்துச் செல்லும் ஆர்வமும், ஆண்டின் எல்லாக் காலங்களிலும் கடற்பயணம் நடத்த வேண்டியதன் தேவையும், மத்திய காலத்தில் கப்பல் வடிவமைப்பில் புதுமைகளைப் புகுத்தின. 

கடற் கொள்ளைகள் காரணமாக, 19 ஆம் நூற்றாண்டின் நடுப்பகுதிக்கு முன்னரேயே பெரும்பாலான சரக்குக் கப்பல்களில் ஆயுதங்கள் பொருத்தப்பட்டன. *மணிலா கலியன்* (Manila galleons), *[[ஈஸ்ட் இண்டியாமென்]]* (East Indiamen) போன்ற கப்பல்கள் பெருமளவு ஆயுதங்கள் பொருத்தப்பட்டுக் காணப்பட்டன.

## மேற்கோள்கள்

பகுப்பு:கப்பல் வகைகள்
பகுப்பு:கடல்வழிப் போக்குவரத்து
கொள்கலன் கப்பல்

[thumbnail|250px|[இஸ்தான்புல்லில் ஒரு கொள்கலன் கப்பல்]]
காவிச் செல்லுகின்ற எல்லாப் பொருட்களையுமே, கொள்கலனாக்கம் (containerization) என்னும் முறை மூலம், பெரிய உலோகக் கொள்கலன்களில் அடைத்துக் காவிச்செல்லுகின்ற சரக்குக் கப்பல் **கொள்கலன் கப்பல்** (*Container ship*) எனப்படுகின்றது. இன்றைய வணிக ரீதியிலான பெருங்கடல் போக்குவரத்தில் இவை பெரும் பங்கு வகிக்கின்றன.

## வரலாறு
உலகின் முதல் கொள்கலன் கப்பல்கள், இரண்டாம் உலகப் போரின் பின்னர் மேலதிகமாக இருந்த தாங்கிக் கப்பல்களில் மாற்றம் செய்து உருவாக்கப்பட்டன. முதலாவது கொள்கலன் கப்பல் T-2 தாங்கிக் கப்பலிலிருந்து மாற்றியமைக்கப்பட்ட *ஐடியல்-எக்ஸ்* (Ideal-X) என்னும் கப்பலாகும். இது மல்கொம் மக்லீன் (Malcom McLean) என்னும் நிறுவனத்துக்குச் சொந்தமாக இருந்தது. ஏப்ரல் 1956 ஆம் ஆண்டில், இதன் முதல் பயணத்தில், நியூ ஜெர்சியிலுள்ள நெர்வாக்குக்கும், டெக்சாசிலுள்ள ஹூஸ்டனுக்கும் இடையே 58 கொள்கலன்களைக் காவிச் சென்றது.

இன்றைய கொள்கலன் கப்பல்கள் தேவைக்காக வடிவமைத்துக் கட்டப்பட்டவையாகும். இன்றைய பெருங்கடல்களில் பயணம் செய்யும் கப்பல்களில், எண்ணெய் தாங்கிக் கப்பல்களுக்கு அடுத்தபடியாக அளவில் பெரியவையாக இருப்பவை இவையே. 

## அமைப்பு
[thumbnail|250px|[பெல்ஜியம்|பெல்ஜியத்தின் சீபுறூக் துறைமுகத்தில் நிற்கும் ஒரு கொள்கலன் கப்பல்.]]
இடம் வீணாகாது இருக்கும் வகையில் கொள்கலன் கப்பல்கள் வடிவமைக்கப்படுகின்றன. இவற்றின் கொள்ளளவு *டீஇயூ* (TEU) க்களில் அளக்கப்படுகின்றது. இது இருபது-அடி சம அளவு அலகுகள் (Twenty-foot equivalent units) என்பதன் சுருக்கமாகும். இது குறிப்பிட்ட கப்பல் 20 அடி நீளம் கொண்ட எத்தனை கொள்கலன்களைக் கொள்ளக் கூடியது என்பதைக் குறிக்கும். இன்றைய கொள்கலன்களில் பெரும்பாலானவை 40 அடி நீளம் கொண்டவை. 

ஒரு குறிப்பிட்ட அளவுக்கு மேற்பட்ட கொள்கலன் கப்பல்களில் பாரந் தூக்கிகள் பொருத்தப்படுவதில்லை. இவற்றிலிருந்தான ஏற்றி இறக்கும் வேலைகளுக்குத் துறைமுகங்களில் பாரந்தூக்கி வசதிகள் தேவைப்படுகின்றன. 2900 *டீஇயு*க்களுக்குக் குறைந்த அளவுள்ள கப்பல்களில் பொதுவாகப் பாரந்தூக்கிகள் பொருத்தப்பட்டிருப்பது வழக்கம்.

## மேற்கோள்கள்

பகுப்பு:கப்பல்கள்
பகுப்பு:கடல்வழிப் போக்குவரத்து
பாரந்தூக்கிக் கப்பல்

**பாரந்தூக்கிக் கப்பல்** என்பது, கடலில் பாரங்களைத் தூக்குவதற்காகச் சிறப்பாக வடிவமைக்கப்பட்ட கப்பல் ஆகும். இன்றைய மிகப் பெரிய பாரந்தூக்கிக் கப்பல்கள் பெரும்பாலும், கடற்பகுதியில் நடைபெறும் அமைப்பு வேலைகளில் பயன்படுகின்றன. இவற்றுள் பெரிய கப்பல்கள் பொதுவாகப் பகுதி-மூழ்கிகள் (*semi-submersibles*).

## மேற்கோள்கள்

பகுப்பு:கப்பல் வகைகள்
ஆரியர்

**ஆரியர் ** எனும் சொல்லானது குறித்த மக்கள் கூட்டம் ஒன்றினை மானிடவியல் அடிப்படையில் குறிப்பிடுவதற்கு பயன்படுத்தப்படுகிறது.
## ஆரியர் - சொல் வரலாறு
ஆரியர் என்ற சொல் சமஸ்கிருத மற்றும் ஈரானிய மொழிகளின் அடிப்படையில் அமைந்த **ஆர்ய** எனும் அடிச்சொல்லிலிருந்து மருவி வந்ததாக கருதப்படுகிறது. இச்சொல் முதன் முதலாக ரிக் வேத நூலில் காணப்படுகிறது. இந்நூலில் அடங்கியுள்ள செய்யுள்கள் இன்றைக்கு 3500 ஆண்டுகளுக்கு முன் எழுதப்பட்டவை எனக் கருதப்படுகிறது. ஆர்ய என்ற சொல் *அய்ரிய* என்ற இரானிய மொழிச் சொல்லுடன் உறவுடைய சொல்லாகும். இது தற்காலத்தில் *மேன்மையான*, *புனிதமான* போன்ற இன மேன்மையைக் குறிக்கும் ஒரு சொல்லாக முன்னெடுக்கப்படுகிறது. ஜெர்மனியில் இரண்டாம் உலகப்போரின் போது நாசிகளின் இனவாதத்தை அடுத்து இது ஒரு வெறுப்புக்குரிய சொல்லாகவும் மாறியது. நாசிகள் போரில் தோல்வியுற்றபோது ஆரியர் பற்றிய கருத்து ஐரோப்பாவில் கண்டனத்துக்கு இலக்காகி கைவிடப்படும் நிலை ஏற்பட்டது. எனினும், தெற்காசியாவில் குறிப்பாக பிரித்தானியர் ஆட்சி நீங்கிய பின்னர் ஆரியர் பற்றிய கருத்து புத்துயிர் பெற்றது.

## இதனையும் பார்க்கவும்
தமிழ்நாட்டில் ஆரியர்

## மேற்கோள்கள்


பகுப்பு:இந்திய இனக்குழுக்கள்
பகுப்பு:சொற்பிறப்பியல்
பகுப்பு:ஆசிய இனக்குழுக்கள்
கிரயக் கணக்கீடு

**அடக்க விலை கணக்கீடு** (Cost accounting) என்பது,நிறுவனம் ஒன்றின் உற்பத்திகள், சேவைகள் என்பவற்றின் கிரயங்களை தீர்மானிப்பதற்காக செலவீனங்களை வகைப்படுத்தல், பதிவு செய்தல், அவற்றினைப் பகிர்த்தல் போன்ற நடவடிக்கைகளுடன் தொடர்புடைய செயற்பாடுகள் கிரய கணக்கீடு எனப்படும். இக் கணக்கீடு பொதுவாக ஏற்றுக்கொள்ளப்பட்ட கணக்கீட்டு தத்துவதின் அடிப்படையில் மேற்கொள்ளப்படும்.கிரயமானது பணப்பெறுமதி கொண்டு கணக்கிடப்படும்.

கிரயக் கணக்கீடானது முகாமைக் கணக்கீட்டின் ஒர் பகுதியாக பார்க்கப்படுகின்றது.காரணம்,கிரய கணக்கீட்டில் காணப்படும் தகவல்,தரவுகள் உள்ளக தேவைக்கான முகாமைக் கணக்கீடு தயாரிப்பதற்கு பயன்படுத்தப்படுகின்றது.மேலும், கிரயக் கணக்கீடானது நிறுவனதின் இலாபத்தினை அதிகரிக்கும் பொருட்டு கிரயங்களை எவ்வாறு குறைக்கலாம் எனும் தீர்மானத்தினை முகாமையாளர் மேற்கொள்ளுவதற்கு குறிகாட்டியாக அமைகின்றது.

பகுப்பு:கணக்கியல்
தேவிஸ் குருகே

**தேவிசு குருகே** ( &ndash; சூலை 23 1989) இலங்கையில் இருந்த முன்னணி வானொலி அறிவிப்பாளர் ஆவார். இவரே இலங்கை வானொலியின் முதலாவது சிங்கள அறிப்பாளாராவார். இவரது காலத்தில் இவர் மிக பிரபலமானதோடு நட்சத்திர தகுதி பெற்றிருந்தார். 1980 இல் இவர் சுயாதீன தொலைக்காட்சி நிறுவனத்தின் பணிப்பாளராக நியமிக்கப்பட்டார். அப்பதவியில் இருக்கும் போது 1989 இல் இவர் கொலை செய்யப்பட்டார்.

## இவற்றையும் பார்க்க
*இலங்கை இனப்பிரச்சினைக் காலக்கோடு

## ஆதாரங்கள்
* Bayeux-Calvados Award for war correspondents:  கொலை செய்யப்பட்ட ஊடகவியலாளருக்கான வணக்கம் 
* இலங்கை ஒலிபரப்புக் கூட்டுத்தாபனம்
* இ.ஒ.கூ. செய்தி குறிப்பு 
*80 ஆண்டுகள் ஒலிபரப்பு 

பகுப்பு:இலங்கை ஊடகவியலாளர்கள்
பகுப்பு:வானொலி ஒலிபரப்பாளர்கள்
பகுப்பு:கொலை செய்யப்பட்ட இலங்கையின் ஊடகவியலாளர்கள்
பகுப்பு:இலங்கை வானொலி சிங்கள ஒலிபரப்பாளர்கள்
பகுப்பு:1989 இறப்புகள்
பகுப்பு:சிங்கள ஊடகவியலாளர்கள்
மாங்குளம் இராணுவ முகாம் மீதான தாக்குதல்

**மாங்குளம் இராணுவ முகாம் மீதான தாக்குதல்** விடுதலைப்புலிகளால் நவம்பர் 21, 1990 இல் ஆரம்பிக்கப்பட்டு, நவம்பர் 23, 1990 அன்று முழுமையாக அம்முகாம் கைப்பற்றப்பட்டது.

## பின்னணி

இந்திய அமைதி காக்கும் படை இலங்கையின் வடக்கு கிழக்கு மாகாணங்களை விட்டு வெளியேறிய பின் சில மாதங்கள் போரின்றி இருந்தது தமிழர்பகுதி. ஆனிமாதம் சிங்களப் படைகளுக்கும் புலிகளுக்குமிடையில் சண்டை மூண்டது. இரண்டாம்கட்ட ஈழப்போர் என்று  இது குறிப்பிடப்படுகிறது.

அந்நேரத்தில் தமிழர் பகுதிகளில் யாழ்ப்பாணத்தில் சில படைமுகாம்கள் தவிர மிகுதிப்பகுதி புலிகள் வசமிருந்தது. குடாநாட்டை ஏனைய பகுதிகளுடன் இணைக்கும் ஒரே தரைவழிப்பாதையான ஆனையிறவில் சிங்களப்படையினர் இருந்தனர். அவர்கள் பரந்தன் வரை விரிந்த கூட்டுப்படைத்தளத்தைக் கொண்டிருந்தனர். கிளிநொச்சியிலும் இராணுவ முகாம் அமைத்திருந்தனர். பின்னர் அம்முகாமைவிட்டுப் பின்வாங்கிச் சென்றனர்.

வவுனியாவிலிருந்து தெற்குப்பக்கமாக தொடர்ச்சியாக சிறீ லங்கா படையினரின் கட்டுப்பாட்டிலேயே இருந்தது. வவுனியாவிலிருந்து யாழ்ப்பாணம் நோக்கி வரும் -  ஏ-9 நெடுஞ்சாலை என அழைக்கப்படும் - யாழ் - கண்டி நெடுஞ்சாலையில் இரு இடங்களில் சிறீ லங்கா படைகள் முகாம் அமைத்துத் தங்கியிருந்தது. கொக்காவில், மாங்குளம் எனுமிடங்களில் இருந்த முகாம்களே அவைகள்.

சண்டை மூண்டதும் கொக்காவில் முகாம் தாக்கி வெற்றிகொள்ளப்பட்டது. அதன்பின் இடையில் துருத்திக்கொண்டிருந்த ஒரேமுகாம் மாங்குளம் முகாம்தான். தொடக்கத்தில் சிறிதாக இருந்த முகாம் பின்னர் ஒரு நடவடிக்கைமூலம் பெரிதாக்கிப் பலப்படுத்தப்பட்டது. இதற்கிடையில் யாழ்.கோட்டையைத் தாக்கிக் கைப்பற்றிய புலிகள் அடுத்துக் குறிவைத்தது மாங்குளத்தைத்தான்.

வன்னியில் விசாலமான நிலப்பரப்பொன்றையும் கண்டிவீதியையும் கட்டுப்பாட்டில் வைத்திருக்கவேண்டிய தேவையையும் புலிகள்  உணர்ந்திருந்தனர். அதன் வெளிப்பாடுதான் தமது முதலாவது பெரிய நடவடிக்கையாக கொக்காவில் முகாமைத் தாக்கிக் கைப்பற்றிக் கொண்டது. அடுத்து இடையில் துருத்திக்கொண்டிருந்த மாங்குளத்தையும் கைப்பற்றுவது.

அக்காலத்தில் புலிகள் தமது நினைவுநாட்களுக்காக பெரிய தாக்குதலைச் செய்வார்கள் என்ற எதிர்பார்ப்பு எல்லோரிடமும் இருந்தது. அவ்வகையில் ஒவ்வொரு மாவீரர் நாளுக்கும் புலிகள் பெரிய தாக்குதலைச் செய்வார்கள் என்று எல்லோரும் எதிர்பார்த்திருந்தனர். அப்படியே இத்தாக்குதலும் நடந்தது.

இன்று கேணல் நிலையிலிருக்கும் தளபதி பால்ராஜ்ஜின் தலைமையில், இன்னொரு தளபதி தீபனின் துணை வழிநடத்தலுடன் மாங்குளம் முகாம் மீது 21 ஆம் திகதி தாக்குதல் தொடங்கப்பட்டது.

## தாக்குதல்

அப்போது பிரபலமாக இருந்த  புலிகளின் சொந்தத் தயாரிப்பான பசீலன் 2000 என்ற எறிகணை செலுத்திகளின் துணையுடன் கடுமையான தாக்குதல் தொடுக்கப்பட்டது. பல பகுதிகள் வெட்டையாக இருந்த நிலையில்  தாக்குதலைச் செய்தன புலிப்படையணிகள்.

முடிவில் மாங்குளம் படைமுகாம் வீழும் நிலைக்கு வந்தது. இறுதி முயற்சியாக கரும்புலித் தாக்குதல் நடத்தப்பட்டது. முகாம் தாக்குதலுக்கான திட்டமிடலின்போது அக்கரும்புலித் தாக்குதலை நடத்துவது யாரென்று தீர்மானிக்கும் நேரத்தில், வன்னிமாவட்டத் துணைத்தளபதியாக இருந்த போர்க் தானே அதை நடத்தவேண்டுமென்று பிடிவாதமாக நின்று அச்சந்தர்ப்பத்தைப் பெற்றுக்கொண்டார் என்று கூறப்படுகிறது 

இறுதியில் திட்டமிட்டபடி தளபதி - கரும்புலி லெப்.கேணல் போர்க்கின் வெடிமருந்து வாகனம் படைமுகாம் வரை சென்று வெடித்தது. அத்தோடு மாங்குளம் படைமுகாம் புலிகள் வசமானது.

## இவற்றையும் பார்க்கவும்

இலங்கை இனப்பிரச்சினை காலக் கோடு

பகுப்பு:தமிழீழ விடுதலைப் புலிகளின் தாக்குதல்கள்
காத்தபுருசன்

***காத்தபுருசன்*** (1995) ஆம் ஆண்டு வெளிவந்த மலையாள மொழித் திரைப்படமாகும். அடூர் கோபாலகிருஷ்ணன் இயக்கத்தில் வெளிவந்த இத்திரைப்படத்தில் மினி, அரன்முல்ல பொன்னம்மா மற்றும் பலரும் நடித்துள்ளனர்

## விருதுகள்

**[[1996]] [[தேசிய திரைப்பட விருது]] ([[இந்தியா]])** 
* வென்ற விருது - தங்கத் தாமரை விருது  - சிறந்த திரைப்படத்திற்கான தேசிய திரைப்பட விருது
* வென்ற விருது - வெண்தாமரை விருது - சிறந்த துணை நடிகை - அரன்முல்ல பொன்னம்மா

**[[1997]] மும்பை சர்வதேச திரைப்பட விழா ([[மும்பை]],[[இந்தியா]])**
* வென்ற விருது - FIPRESCI பரிசு - அடூர் கோபாலகிருஷ்ணன்

## வெளியிணைப்புகள்
*சர்வதேச திரைப்படத் தரவுத் தளத்தில்

பகுப்பு:1995 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
எலிப்பத்தயம்

***எலிப்பத்தயம்*** (*The Rat Trap*) (1981)  ஆம் ஆண்டு வெளிவந்த மலையாளத் திரைப்படமாகும். அடூர் கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஜலஜா, கரமன்ன ஜனார்த்தனன் நாயர் மற்றும் பலர் நடித்திருந்தனர்.

## விருதுகள்
1982 பிரித்தானியா திரைப்பட சமூகம் (ஐக்கிய இராச்சியம்)
* வென்ற விருது - சிறந்த திரைப்படம் -  எலிப்பத்தயம் - அடூர் கோபாலகிருஷ்ணன்

1982 லண்டன் திரைப்பட விழா (ஐக்கிய இராச்சியம்)
* வென்ற விருது - The Sutherland Trophy - எலிப்பத்தயம் - அடூர் கோபாலகிருஷ்ணன்

1982 தேசிய திரைப்பட விருது (இந்தியா) 
* வென்ற விருது - வெண் தாமரை விருது - சிறந்த ஒலிப்பதிவு
* வென்ற விருது - வெண் தாமரை விருது - சிறந்த வட்டாரத் திரைப்படம் (மலையாளம்) - எலிப்பத்தயம் - அடூர் கோபாலகிருஷ்ணன்

## மேற்கோள்கள்

## வெளி இணைப்புகள்
*சர்வதேச திரைப்படத் தரவுத் தளத்தில்

பகுப்பு:1981 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
அகந்துக்

***அகந்துக்*** (or ***The Stranger***)   1991  ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் உட்பால் டத், விக்ரம்ஜித் மற்றும் பலர் நடித்திருந்தனர்.

## விருதுகள்
1992 தேசிய திரைப்பட விருது:
* வென்ற விருது - சிறந்த திரைப்படம் - சத்யஜித் ராய்
* வென்ற விருது - சிறந்த இயக்கம் - சத்யஜித் ராய்

## குறிப்புகள்

## வெளியிணைப்புகள்
*சத்யஜித் ராயின் அதிகாரப்பூர்வத் தளத்தில் 

பகுப்பு:இந்திய வங்காளத் திரைப்படங்கள்
அடிலெயிட் பல்கலைக்கழகம்

thumb | வலது | அடிலெயட் பல்கலைக்கழகத்தின் போனிதன் மண்டபம்**அடிலெய்ட் பல்கலைக்கழகம்** (University of Adelaide) ஆஸ்திரேலியாவிலுள்ள பல்கலைக்கழகங்களுள் ஒன்றாகும். தெற்கு ஆஸ்திரேலியா மாநிலத்தில் அடிலெய்ட் நகரில் அமைந்துள்ளது. 1850 ஆம் ஆண்டு தொடங்கப்பட்டது. ஆஸ்திரேலியாவின் மூன்றாவது மிக பழையதும் தெற்கு ஆஸ்திரேலியாவின் இரண்டாவது பெரியதுமான பல்கலைக்கழகமாகும்.

## மேற்கோள்கள்

## வெளியிணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
மதிலுகள்

***மதிலுகள்*** *(Walls)* (1989)  ஆம் ஆண்டு வெளிவந்த மலையாளத் திரைப்படமாகும். அடூர் கோபாலகிருஷ்ணன் இயக்கத்தில் வெளிவந்த இத்திரைப்படத்தில் மம்முட்டி, முரளி மற்றும் பலர் நடித்திருந்தனர்.

## கதை
இந்தக் கதை முழுக்க முழுக்க சிறைச்சாலை வளாகத்தில் நடப்பதாக உள்ளது. இக்கதையின் நாயகன் ஒரு சிறைக்கைதி நாயகியும் ஒரு கைதிதான் ஆண் கைதிகளையும், பெண்கைதிகள் இருக்கும் சிறையை ஒரு மதில் சுவர் பிரித்திருக்கும். அதிகாலை தூக்கிலிடப்படப் போகும் கைதிக்குத் தேநீர் வேண்டுமென்று ஒரு சிறைக் காவலர் இவரின் சிறைக் கம்பிகளைத் தட்டிக் கேட்கிறார். உடனே எழுந்து தேநீர் போட்டுக் கொடுப்பதோடு அவர் மனநெருக்கடியைக் குறைக்க தன்னிடமிருந்து ஒரு பீடியையும் எடுத்துக்கொடுப்பார்.

தினந்தோறும் இவரின் உரையாடல்களைக் கேட்டுச் சிரிக்கும் ஆயுள்தண்டனை பெற்ற பெண்ணொருத்தியின் குரலும், ஆண்கள் சிறையின் மதிலுக்கு அப்பால் உள்ள பெண்கள் சிறையில் இருந்து ஒலிக்கும். இவர் `யாரது?’ என்று கேட்க, இப்படியாக அவர்கள் உரையாடல் தொடர நாளொரு மேனியும் பொழுதொரு வண்ணமுமாகக் குரல்களின் வழியே இருவருக்கும் இடையிலான நட்பு தழைக்கும். அவர்கள் சிறைச்சாலை மருத்துவமனையில் சந்தித்துக்கொள்ள இருந்த நேரத்தில், நாயகனான மம்முட்டிக்கு விடுதலை கிடைக்கப் போகும் செய்தியைச் சொல்வார் ஒரு சிறைக் காவலர். அவரிடம், `யாருக்கு வேண்டும் விடுதலை?’ என்பார் மம்முட்டி.

மதிலுக்கு அந்தப் பக்கம் இருந்த பெண்ணை இயக்குநர் கடைசி வரை நமக்குக் காட்டவே மாட்டார். ஆனால் நாயகன் விடுதலையானது தெரியாமல் மதிலுக்கு அப்பால் வழக்கம்போல அந்தப் பெண் அங்கு வருவதை குறிப்பாக இயக்குநர் காட்டுவார். இத்துடன்  திரைப்படம் நிறைவடையும்.
## விருதுகள்

**[[1990]] [[வெனிஸ் திரைப்பட விழா]] ([[இத்தாலி]])** 
* வென்ற விருது - FIPRESCI பரிசு - அடூர் கோபாலகிருஷ்ணன்
* வென்ற விருது - Unicef விருது - அடூர் கோபாலகிருஷ்ணன்
**[[1990]] [[தேசிய திரைப்பட விருது]] ([[இந்தியா]])** 
* வென்ற விருது - தங்கத் தாமரை விருது - சிறந்த இயக்குநர் - அடூர் கோபாலகிருஷ்ணன்
* வென்ற விருது - வெண்தாமரை விருது - சிறந்த நடிகர் - மம்முட்டி
* வென்ற விருது - வெண்தாமரை விருது - சிறந்த ஒலிப்பதிவு
* வென்ற விருது - வெண்தாமரை விருது - சிறந்த வட்டாரத் திரைப்படம் 
**[[1990]] அமியென்ஸ் சர்வதேச திரைப்பட தரவுத் தளத்தில் ([[பிரான்ஸ்]])** 
* வென்ற விருது - OCIC விருது - அடூர் கோபாலகிருஷ்ணன்
**[[2002]] ஔபெர்விலேர்ஸ் சர்வதேச சிறுவர் திரைப்பட விழா ([[பிரான்ஸ்]])** 
* வென்ற விருது - Grand பரிசு - அடூர் கோபாலகிருஷ்ணன்

## வெளியிணைப்புகள்
*சர்வதேச திரைப்பட தரவுத் தளத்தில்

பகுப்பு:1989 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
ஆஸ்திரேலிய கத்தோலிக்கப் பல்கலைக்கழகம்

thumb|வலது
**ஆஸ்திரேலிய கத்தோலிக்கப் பல்கலைக்கழகம்** (Australian Catholic University) ஆஸ்திரேலியாவிலுள்ள பல்கலைக்கழகங்களுள் ஒன்றாகும். இதன் வளாகங்கள் சிட்னி, பிறிஸ்பேன், கன்பரா, பல்லாரற், மெல்பேண் போன்ற நகரங்களில் அமைந்துள்ளன. 1991 ஆம் ஆண்டு தொடங்கப்பட்டது. இது ஒரு கத்தோலிக்கப் பல்கலைக்கழகமாகும்.

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
பொண்ட் பல்கலைக்கழகம்

**பொண்ட் பல்கலைக்கழகம்** (Bond University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். குயின்ஸ்லாந்து மாநிலத்தில் றொபினா நகரத்தில் அமைந்துள்ளது. 1987 ஆம் ஆண்டு தொடங்கப்பட்டது. ஆஸ்திரேலியாவின் முதல் தனியார் பல்கலைக்கழகம்.

பகுப்பு:ஆஸ்திரேலியப் பல்கலைக்கழகங்கள்
பல்லாரற் பல்கலைக்கழகம்

**பல்லாரற் பல்கலைக்கழகம்** (University of Ballarat) ஆஸ்திரேலியாவிலுள்ள பல்கலைக் கழகங்களுள் ஒன்றாகும். விக்ரோறியா மாநிலத்தில் பல்லாரற் நகரத்தில் அமைந்துள்ளது. 1994 ஆம் ஆண்டு தொடங்கப்பட்டது.

பகுப்பு:ஆஸ்திரேலியப் பல்கலைக்கழகங்கள்
ஆஸ்திரேலிய தேசியப் பல்கலைக்கழகம்

**ஆஸ்திரேலிய தேசியப் பல்கலைக்கழகம்** (*Australian National University*) ஆஸ்திரேலியாவிலுள்ள பல்கலைக்கழகங்களுள் ஒன்றாகும். ஆஸ்திரேலிய தலைநகரப் பிரதேசத்தில் கன்பராவில் அமைந்துள்ளது. 1946 ஆம் ஆண்டு ஆஸ்திரேலிய அரசால் தொடங்கப்பட்டது.

## வெளியிணைப்பு

* பல்கலைக்கழக வலைத்தளம்

## மேற்கோள்கள்

பகுப்பு:ஆஸ்திரேலியப் பல்கலைக்கழகங்கள்
பகுப்பு:கன்பராவிலுள்ள கட்டிடங்கள்
சார்ல்ஸ் டார்வின் பல்கலைக்கழகம்

**சார்ல்ஸ் டார்வின் பல்கலைக்கழகம்** (அல்லது சார்லஸ் டார்வின் பல்கலைக்கழகம்) (*Charles Darwin University*) ஆஸ்திரேலியாவிலுள்ள பல்கலைக்கழகங்களுள் ஒன்று. வட ஆஸ்திரேலியா மாநிலத்திலுள்ள டார்வின் நகரில் உள்ளது. இது சனவரி 1, 2004 இல் வட ஆஸ்திரேலிய பல்கலைக்கழகம் (NTU), அலிஸ் ஸ்பிறிங்ஸ் மத்திய கல்லூரியை ஒன்றிணைத்து இப்பல்கலைக்கழகத்தைத் தொடங்கினர். ஆங்கிலேய அறிவியல் அறிஞரான சார்ல்ஸ் டார்வினின் பெயர் சூட்டப்பட்டுள்ளது.

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
பகுப்பு:சார்லசு டார்வின்
சார்ள்ஸ் ஸ்ருட் பல்கலைக்கழகம்

**சார்ள்ஸ் ஸ்ருட் பல்கலைக்கழகம்** (Charles Sturt University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் அமைந்துள்ளது. 1989 ஆம் ஆண்டு தொடங்கப்பட்டது. இதன் வளாகங்கள் பல நகரங்களில் அமைந்துள்ளன.

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
கேர்ட்டின் பல்கலைக்கழகம்

**கேர்ட்டின் பல்கலைக்கழகம்** (Curtin University of Technology) ஆஸ்திரேலியாவிலுள்ள பல்கலைக்கழகங்களுள் ஒன்றாகும். மேற்கு ஆஸ்திரேலியா மாநிலத்தில் பேர்த் நகரத்தில் அமைந்துள்ளது. 1987 ஆம் ஆண்டு தொடங்கப்பட்டது. ஆஸ்திரேலிய முன்னாள் பிரதமரான ஜோன் கேர்ட்டினின் பெயர் சூட்டப்பட்ட இது மேற்கு ஆஸ்திரேலியாவின் மிகப் பெரிய பல்கலைக்கழகமாகும். வெளிநாடுகளிற் கற்கும் 9,000 மாணவர்கள் உட்பட சுமார் 39,000 க்கும் அதிகமான மாணவர்கள் இப்பல்கலைக்கழகத்தில் கற்கிறார்கள்.

பகுப்பு:ஆஸ்திரேலியப் பல்கலைக்கழகங்கள்
டீக்கின் பல்கலைக்கழகம்

thumb | வலது | டீக்கின் பல்கலைக்கழகத்தின் பர்வூட் வளாகம்
**டேகின் பல்கலைக்கழகம்** (Deakin University) ஆஸ்திரேலியாவிலுள்ள பல்கலைக்கழகங்களுள் ஒன்றாகும். இது விக்டோரியா மாநிலத்தில் அமைந்துள்ளது. இதன் வளாகங்கள் மெல்பேர்ண் உட்பட சில நகரங்களில் உள்ளன. 1974 ஆம் ஆண்டு தொடங்கப்பட்டது. ஆஸ்திரேலியாவின் இரண்டாவது பிரதமரான ஆல்பிரட் டீக்கினின் பெயர் சூட்டப்பட்டுள்ளது. இங்கு கிட்டத்தாட்ட 35,000 மாணவர்கள் உயர் கல்வி பயிலுகின்றனர்.

## மேற்கோள்கள்

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
எடித் கோவன் பல்கலைக்கழகம்

**எடித் கோவன் பல்கலைக்கழகம்** (Edith Cowan University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். மேற்கு ஆஸ்திரேலியா மாநிலத்தில் பேர்த் நகரத்தில் அமைந்துள்ளது. 1991 ஆம் ஆண்டு தொடங்கப்பட்டது. ஆஸ்திரேலியாவின் முதற் பெண் நாடாளுமன்ற உறுப்பினரான எடித் கோவனின் பெயர் சூட்டப்பெற்றுள்ளது.

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
பிளின்டர்ஸ் பல்கலைக்கழகம்

**பிளின்டர்ஸ் பல்கலைக்கழகம்** (Flinders University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். தெற்கு ஆஸ்திரேலியா மாநிலத்தில் அடிலெய்ட் நகரத்தில் அமைந்துள்ளது. 1966 ஆம் ஆண்டு தொடங்கப்பட்டது. 

பகுப்பு:ஆஸ்திரேலியப் பல்கலைக்கழகங்கள்
கன்பரா பல்கலைக்கழகம்

**கன்பரா பல்கலைக்கழகம்** (University of Canberra) ஆஸ்திரேலியாவிலுள்ள பல்கலைக் கழகங்களுள் ஒன்றாகும். ஆஸ்திரேலிய தலைநகரப் பிரதேசத்தில்  கன்பராவில் அமைந்துள்ளது. 1967 ஆம் ஆண்டு தொடங்கப்பட்டது. இதன் ஒரு வளாகம் பிறிஸ்பேன் நகரிலும் உள்ளது. 

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
மத்திய குயின்ஸ்லாந்து பல்கலைக்கழகம்

**மத்திய குயின்ஸ்லாந்து பல்கலைக்கழகம்** (Central Queensland University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். குயின்ஸ்லாந்து மாநிலத்தில் ரொக்ஹாம்ப்ரன் நகரத்தில் அமைந்துள்ளது. 1992 ஆம் ஆண்டு தொடங்கப்பட்டது. 

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
ஜேம்ஸ் குக் பல்கலைக்கழகம்

thumb | வலது | ஜேம்ஸ் குக் பல்கலைக்கழக நுழைவாயில்
**ஜேம்ஸ் குக் பல்கலைக்கழகம்** (James Cook University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். குயின்ஸ்லாந்து மாநிலத்தில் டவுன்ஸ்வில் நகரத்தில் அமைந்துள்ளது. 1970 ஆம் ஆண்டு இது தொடங்கப்பட்டது.

## மேற்கோள்கள்

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
லா ட்ரோப் பல்கலைக்கழகம்

**லா ட்ரோப் பல்கலைக்கழகம்** (La Trobe University) ஆஸ்திரேலியாவிலுள்ள பல்கலைக்கழகங்களுள் ஒன்றாகும். விக்ரோறியா மாநிலத்தில் மெல்பேர்ண் நகரத்தில் அமைந்துள்ளது. 1967 ஆம் ஆண்டு தொடங்கப்பட்டது.

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
பகுப்பு:விக்டோரியா (மாநிலம்)
மக்குவாரி பல்கலைக்கழகம்

**மக்குவாரி பல்கலைக்கழகம்** (Macquarie University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னி நகரத்தில் அமைந்துள்ளது. 1964 ஆம் ஆண்டு தொடங்கப்பட்டது. 

## வரலாறு
1964 ஆம் ஆண்டு வெளியான மக்குவாரி பல்கலைக்கழகச் சட்டம் வெளியானதைத் தொடர்ந்து இது நிறுவப்பட்டது.

## வளாகம்
வளாகத்திற்கு பேருந்து, தொடருந்து சேவைகள் ஏற்படுத்தப்பட்டுள்ளன. வளாகத்திலேயே ஆயிரக்கணக்கான நூல்களைக் கொண்ட நூலகமும் உள்ளது.

## முன்னாள் மாணவர்கள்
*

[மார்க் வில்கின்ஸ் (மரபியல் அறிஞர்)](https://en.wikipedia.org/wiki/Marc_Wilkins_(geneticist))

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
மெல்பேர்ண் பல்கலைக்கழகம்

thumb|230px|மெல்பேர்ண் பல்கலைக்கழகத்தின் ஓர்மாண்ட் கல்லூரி, பார்க்வில்
**மெல்பேர்ண் பல்கலைக்கழகம்** (*University of Melbourne*) ஆஸ்திரேலியாவிலுள்ள பல்கலைக்கழகங்களுள் ஒன்றாகும். ஆஸ்திரேலியாவின் இரண்டாவது மிகப் பழைய பல்கலைக்கழகமாகும். விக்ரோறியா மாநிலத்தில் மெல்பேர்ண் நகரத்தில் அமைந்துள்ளது. 1853 ஆம் ஆண்டு தொடங்கப்பட்டது. 

## வெளி இணைப்பு
* பல்கலைக்கழக வலைத்தளம்

பகுப்பு:ஆஸ்திரேலியப் பல்கலைக்கழகங்கள்
மொனாஷ் பல்கலைக்கழகம்

**மொனாஷ் பல்கலைக்கழகம்** (Monash University) ஆஸ்திரேலியாவிலுள்ள பல்கலைக்கழகங்களுள் ஒன்றாகும். விக்ரோறியா மாநிலத்தில் கிளேய்ரன் நகரத்தில் அமைந்துள்ளது. 1958 ஆம் ஆண்டு தொடங்கப்பட்டது.

## வெளியிணைப்பு
* பல்கலைக்கழக வலைத்தளம்

## மேற்கோள்கள்

பகுப்பு:ஆஸ்திரேலியப் பல்கலைக்கழகங்கள்